Ungal Amaziɣ d win i as-yeldin tiwwura i tsekla tamaziɣt, ad taɣ abrid n tira dɣa yella-d wungal amezwaru ɣef ufus n Belɛid At Ɛli Lwali n Udrar1, ḍefren-t-id wungalen-nniḍen di lawan n tefsut n Yimaziɣen di tallit n 80. Ayen yeǧǧan tawsit-a ad tiwsiɛ, tasekla tamaziɣt ad tennerni, ad tesɛu azal gar tsekliwin-nniḍen, imi imyura Izzayriyen sbeggnen-d tazmart i tira s Tmaziɣt ɣas ulamma akken kan i tekcem s annar-a.